סקודה פאביה

סקודה פאביה (בצ'כית: Škoda Fabia) היא מכונית סופרמיני המיוצרת על ידי חברת סקודה מקונצרן פולקסווגן משנת 1999, ומחליפה את הדגם "Skoda felicia". 

בהיצע רכבי סקודה ממוקמת הפאביה בין הסיטיגו (מיני) לבין הראפיד (משפחתית קומפקטית), ומקבילה לדגמי הסופרמיני האחרים של הקונצרן: פולקסווגן פולו, סיאט איביזה ואאודי A1. 

הפאביה משווקת בתצורות האצ'בק 5 דלתות או סטיישן. בדורה הראשון הוצעה גם בגרסת סדאן, ששימשה נהגי מוניות רבים בישראל.

== דור ראשון 1999–2007 (Y6) ==
הדור הראשון של סקודה פאביה הוצג בשנת 1999 כמחליפה של סקודה פליסיה, על בסיס פלטפורמה משותפת עם פולקסווגן פולו וסיאט איביזה, ובתצורות מרכב סדאן, האצ'בק וסטיישן<ref></ref>.

בשנת 2004 עברה הפאביה מתיחת פנים במסגרתה הוחלפו הפגוש הקדמי ויחידות התאורה ונוספו רמות גימור חדשות.

היצע יחידות ההנעה כלל מנועי בנזין בנפחים של 1.0, 1.2, 1.4 ו-2.0 ליטר עם הספקים של 50, 54, 60, 64, 68, 75, 101 ו-115 כוחות סוס, לצד תיבת הילוכים אוטומטית עם 4 הילוכים ותיבה ידנית עם 5 הילוכים.

היצע מנועי הדיזל כלל שני מנועים: מנוע 1.4 ליטר עם הספק של 75 כ"ס ומנוע 1.9 ליטר עם הספקים של 64 ו-101 כוחות סוס, כאשר עם מנועי הדיזל שווקה התיבה הידנית בלבד.

מידות הדגם (בהתאם לתצורות המרכב השונות):

אורך: 3,970–4,232 מ"מ. רוחב: 1,646 מ"מ. גובה: 1,449–1,452 מ"מ.

== דור שני 2007–2015 (J5) ==
בתערוכת הרכב בפריז ב-2006 הציגה סקודה מכונית תצוגה בשם סקודה ג'ויסטר<ref></ref>, כדגם מקדים לדור השני של הפאביה, ובאוגוסט 2007 נחשף הדור השני של הפאביה, עם עיצוב מודרני ושונה משמעותית מקודמו.

הדור השני של הפאביה הגיע לישראל בפברואר 2008, שם שווק לראשונה<ref></ref>.

ייצור מרכב הסדאן הופסק ב-2008.

היצע יחידות ההנעה בדור השני כלל מנועי בנזין בנפחים של 1.2, 1.4, ו-1.6 ליטר עם הספקים של 60, 70, 86 ו-105 כוחות סוס, לצד תיבת הילוכים רובוטית כפולת מצמדים DSG של הקונצרן ותיבת הילוכים אוטומטית בעלות שישה הילוכים, ותיבת הילוכים ידנית עם 5 הילוכים.

בנוסף, הוצע מנועי דיזל בנפחים של 1.4 ו-1.9 ליטר עם הספקים של 69, 80 ו-105 כוחות סוס, עם תיבת ההילוכים הידנית בלבד.

=== מתיחת פנים 2010 (MK2) ===
בפברואר 2010 עבר הדגם מתיחת פנים ביחד עם דגם הרומסטר<ref></ref>, במסגרתה הוחלפו הפגוש וכונס האוויר הקדמיים והיצע מנועי הדיזל שודרג:

מנוע ה-1.9 הוחלף במנוע חדש בנפח 1.6 ליטר עם הספקים של 75, 90 ו-105 כוחות סוס, והמנוע בנפח 1.4 הוחלף בחדש בנפח של 1.2 ליטר עם הספק מרבי של 75 כוחות סוס.

== דור שלישי 2014–2021 (NJ) ==
לקראת תערוכת הרכב בפריז באוקטובר 2014 חשפה סקודה את הדור השלישי של הפאביה<ref></ref>.

לישראל הגיע הדור השלישי של הפאביה באפריל 2015<ref></ref>.

היצע יחידות ההנעה כלל מנועי בנזין בנפחים של 1.0 ו-1.2 ליטר עם הספקים של 60, 75, 90 ו-110 כוחות סוס, כאשר מנועי הדיזל לא הוחלפו מהדגם היוצא.

=== מתיחת פנים 2018 ===
בתערוכת הרכב בז'נבה במרץ 2018 הוצגה מתיחת פנים לדגם, שכללה בעיקר שינויים קלים בעיצוב החיצוני ובתא הנוסעים<ref></ref>.

== דור רביעי 2021–הווה (MQB-A0) ==
ב-4 במאי 2021 חשפה סקודה את הדגם החדש של הפאביה, על בסיס פלטפורמת MQB-A0 החדשה של הקונצרן, עם עיצוב המיישר קו עם עיצוב שאר דגמי המותג החדשים ועם מערכות בטיחות מתקדמות<ref></ref>.

הדור הרביעי של הפאביה הגיע לישראל ב-14 ביוני 2022<ref></ref>.

היצע יחידות ההנעה בדור הרביעי כולל שני מנועי טורבו בנזין: מנוע בנפח 1.0 ליטר עם הספקים של 95–110 כוחות סוס, ומנוע בנפח 1.5 ליטר עם הספק של 150 כוחות סוס, המשודכים לתיבת הילוכים ידנית עם 6 הילוכים או תיבת הילוכים רובוטית DSG עם 7 הילוכים.

מידות הדור החדש גדלו משמעותית מהדור היוצא, עם אורך של 4,108 מ"מ, רוחב של 1,780 מ"מ וגובה של 1,459 מ"מ.

בינואר 2022 זכתה הפאביה החדשה בתואר המשפחתית הקומפקטית הבטוחה ביותר של ארגון הבטיחות euro-NCAP<ref></ref>.

== גלריה ==
<gallery mode="packed" heights="120">
קובץ:MsP Zvolen škoda fabia.JPG | "סקודה פאביה" ניידת משטרה סלובקית
קובץ:Auto vojenskej polície.JPG | "סקודה פאביה" ניידת משטרה צבאית סלובקית
קובץ:Škoda Fabia VP VS 02.jpg | "סקודה פאביה" ניידת משטרה צבאית סרבית
קובץ:Škoda Fabia, Czech army at Legendy 2018 in Prague.jpg | "סקודה פאביה" סטיישן בשרות צבא צ'כיה 
</gallery>

== קישורים חיצוניים ==

==הערות שוליים==

קטגוריה:מכוניות סופרמיני
קטגוריה:כלי רכב צבאיים
קטגוריה:דגמי מכוניות שהושקו ב-1999
פאביה
קטגוריה:כלי רכב המיוצרים בצ'כיה
קטגוריה:כלי רכב המיוצרים באוקראינה
קטגוריה:כלי רכב המיוצרים בהודו
קטגוריה:כלי רכב המיוצרים בקזחסטן
קטגוריה:כלי רכב המיוצרים בסין
קטגוריה:כלי רכב המורכבים ברוסיה
קטגוריה:כלי רכב המיוצרים באלג'יריה
קטגוריה:כלי רכב המורכבים בקניה